**ЂУРА ЈАКШИЋ-НА ЛИПАРУ**

**ВЕЧЕ**

Прочитати песму у Читанци на стр.

|  |  |
| --- | --- |
|  |  **Диптих** ‒ дело које се састоји од два идејно или тематски повезана дела. * Песма *На Липару* настала је 1867. године у Сабанти код Јагодине где је Јакшић радио као учитељ пошто је по казни премештен из крагујевачке гимназије. Песма је највероватније добила име по липама којих је било много око школе. Обично се наслов *На Липару* узима као заједнички наслов за две песме, за песму *Поноћ* и за песму *Вече.*
* Песма *Поноћ* објављена је годину дана раније, 1866. године у листу *Вила*. Из тога се закључује да у стварању ових песама нема хронологије, али их повезује садржина: исповест која је започела у песми *Вече* дијалогом са птицама (славујима), наставља се у песми *Поноћ* монологом који је упућен сенима мајке.
* Међу овим песмама постоји градацијски однос исказаних негативних осећања и расположења: у песми *Вече* благо је назначена резигнација лирског субјекта и разочарање светом и животом; у песми *Поноћ* разочарање је достигло врхунац, лирски субјект је захваћен мрачним песимизмом, осећањем немоћи и очајања.
 |
|  | * Песник се определио за дијалошку форму јер она омогућава непосредно исказивање два различита субјекта из два различита света. Форма двопева (певање удвоје, у два гласа) не само да предочава два виђења живота, два тона говорења, него остварује две потпуно различите лирске форме.
* Песма лирског субјекта (песника) има облик елегичне песме из које зраче сета и резигнација, туга и бол; њен ритам је спор, смењују се дванаестерци и једанаестерци.

 * Песма птица је дитирамб полетног ритма, лепршавог говора, лакога стиха, једноставне риме, светлих слика, чистих и искрених осећања љубави и нежности; доминира стих од четири слога уз неколико стихова од три и пет слогова.
* Исповедни елегијски стихови распоређени су у три секстине, строфе од по шест стихова:
* **Прва строфа** (секстина) је у форми реторског питања:

*Јесте ли ми род, сирочићи мали? А**Ил су и вас, можда, јади отровали? А**Или вас је, слабе, прогонио свет ‒ Б**па дођосте амо, да, кад људе знамо, В**да се и ми мало боље упознамо, В**у двопеву тужном певајући сет... Б** Реторско питање поставља се само за себе, на њега се не очекује одговор јер је он садржан у питању ‒ све оно што лирски субјект „пита“, у ствари је говор о себи, исповест обојена сетом и резигнацијом. Птице је лирски субјект видео као сирочиће мале, у ствари, он је своја осећања и расположења (усамљеност, резигнација) пројектовао на птице (славује). Њега су јади отровали, свет га је прогонио. Зато он жели да се боље упозна са птицама и да заједно певају сетну песму.
* **Друга строфа**: Птицама не лежи сета, њихова природа је весела, оне не могу да му се придруже у таквом певању јер им је песма сасвим другачија ‒ полетна, динамична, распевана:

*Ми смо мале**ал’ смо знале**да нас неће**нико хтети**нико смети**тако волети као ти...**Ћију, ћи!** Овај полетни одговор птица смирује мало песникову резигнацију и ублажава бол јер је схватио две ствари: његова доброта и нежност познати су птицама, и оне њега воле јер се радују његовом доласку па, према томе, није потпуно усамљен, од света који га прогони може да нађе уточиште код птица. Уочава се стилска фигура ‒ ономатопеја.

**Ономатопеја** ‒ подражавање звукова из природе.* **Трећа строфа** . Он признаје славујима добро срце и сласт њихове песме која разгаљује и охрабрује, али његово срце и његове груди „леденом су злобом разбијали људи, па се, место срца, ухватио лед”. Злоба је толико бола нанела да је срце изгубило моћ исказивања, доброте и осећања.
* **Четврта строфа**: Другом октавом славуји се труде да опет утеше: са свим лепотама природе они лете ка њему да му стопе срце и отопе лед. Емотивно и ликовно богатија, ова октава, односно песма славуја, треба потпуно да раскрави срце лирског субјекта и да из његове душе потисне резигнацију.
* **Пета строфа** (трећа секстина) открива сав чемер душе лирског субјекта, апсолутно самотништво, потпуно изгубљену веру: „увело је цвеће”, „одбего ме мај”, „скрхана биљка”, „тужан мирис увелог босиљка”, „тешка рана”, „тежак уздисај” ‒ то је психолошки и емотивни портрет лирског субјекта.
* Песма *Вече* доноси суморну слику живота и положаја човека у њему. Сама чињеница да је лирски субјект повео разговор са славујима, указује на његову чежњу за топлином и љубављу, ово обраћање је вапај за животом. Из песме зрачи непосредност, топлина и нежни лиризам. Овде има много нежних, тихих, благих речи. Њих не изговарају само птице. Највише их има у казивању лирског субјекта: „сирочићи мали”, „моје тице лепе, једини другари”, „моје тице мале, јадни сиротани”, „јесте ли ми род”. Овакве речи показују да у његовој души још има места за нежност, топлину, доброту и лепоту.
 |
|  |  |

**ПРЕПИШИТЕ У СВЕСКЕ**

|  |
| --- |
| **На Липару ‒ Вече** Ђура Јакшић  **лирски диптих: *Вече* и *Поноћ***  **лирски двопев:** елегични и дитирамбски лирски субјект птице секстина октава **композиција**: затворена прва строфа ‒ реторско питање; сета и резигнација; усамљеност; друга строфа ‒ полетна, динамична, распевана;трећа строфа ‒ злоба; срце је изгубило моћ доброте и осећања; четврта строфа ‒ утеха птица; светлост, боје, мириси, кретање; пета строфа ‒ чемер душе, апсолутно самотништво, потпуно изгубљена вера; **версификација**: секстине: ритам ‒ смирен, уједначен, монотон; стих ‒ уједначен; дванаестерци (3) и једанаестерци (3),  рима ‒ комбинација паралелне и укрштене риме; доминација отворене риме (спорост ритма) октаве: ритам **‒** жив; стих ‒ четверци (5), петерци (1) и два тросложна стиха;  рима ‒ паралелна, вишеструко поновљена и отворена;  **стилске фигуре**: реторско питање, апострофа, ономатопеја |

**ДОМАЋИ ЗАДАТАК**

**ОДГОВОРИТЕ НА ПИТАЊА:**

1**.** Која осећања доминирају у песми лирског субјекта? Којој лирској форми припада ова песма?(прва строфа)

2.Којим тоном птице одговарају лирском субјекту? ( друга строфа)

3. Какав утисак оставља песма птица на лирски субјект? Какво је психолошко и емотивно стање лирског субјекта?(трећа строфа)

4. Како птице покушавају да разгале срце лирског субјекта? (четврта строфа)

5. Како се завршава песма? Опиши психолошки и емотивни портрет лирског субјекта. (пета строфа)